laion/Wikipedia-Exotic huggingface dataset:
קונצ'ה (לחם)

קונצ'ה (בספרדית: Concha) הוא לחם מקסיקני מתוק העשוי מקמח חיטה, סוכר וחמאה ונפוץ במטבח המקסיקני. לקונצ'ה צורת צדף עגולה והוא ידוע כלחם פריך המוגש כארוחת בוקר במקסיקו וארצות הברית. ללחם גרסאות שונות ומלבד הגרסה הבסיסית, ישנן גרסאות נוספות בהן השכבה העליונה של הלחם עשויה להיות בטעמים של תות, קפה או שוקולד. בשנת 2016, זכה המבורגר בלחמניית קולצה בפרס הראשון בתחרות של קרן גיימס ברד (James Beard Foundation). בייגלה דונאט בייגל ירושלמי קובריג מדיה וקבצים בנושא קונצ'ה בוויקישיתוף מתכון להכנת קונצ'ה, באתר Mexicoinmykitchen Daniela Galarza, Mexican Conchas: The Cookie-Topped Bread With a Mysterious Past, Eater, ‏19 בפברואר 2016 (באנגלית) The Concha Burger Recipe | James Beard Foundation, www.jamesbeard.org (באנגלית)
ג'וש פנס

ג'ושוע צ'ארלס פנס (באנגלית: Joshua Charles Pence; נולד ב-8 ביוני 1982) הוא שחקן קולנוע וטלוויזיה אמריקאי. פנס נולד בסנטה מוניקה, קליפורניה. אביו הוא סוכן נדל"ן ואמו מורה בבית ספר יסודי. הוא למד בדארטמות' קולג' בהנובר, ניו המפשייר, שם היה חבר באחוות "Psi Upsilon" וגם חלק מנבחרת החתירה. הוא עבר ללוס אנג'לס בשנת 2007, ונשאר בגלל שינויים שעשה בקריירה. פנס הופיע לראשונה בסרט הקולנוע שומר המדינה משנת 2006, בתפקיד ללא קרדיט. לאחר מכן הופיע בסרט הקולנוע "הרשת החברתית" בשנת 2010 כטיילר ווינקלבוס, לצד ארמי האמר. פנס מילא את תפקיד טיילר ווינקלבוס במהלך הצילומים ופניו של האמר הושתלו על גופו של פנס לאחר הפקה כדי ליצור אשליה של תאומים זהים. כמו כן נעשה שימוש בצילום במסך מפוצל. כמו כן הוא גילם את קמרון ווינקלבוס בסצנות מסוימות. פנס מופיע גם בתפקיד קמע בסצנות אחרות בסרט. בשנת 2012, גילם פנס קצין זעיר בסרט "באטלשיפ", לצידו של ליאם ניסן (איתו עבד בעבר בסרטו של כריסטופר נולאן, "עלייתו של האביר האפל"). ביוני 2012, נבחר פנס להיות שגריר של סוכנות הסיוע הבינלאומית "Mercy Corps", וכתב בלוג בהפינגטון פוסט על הסיור הראשון בהאיטי. פנס הופיע גם בסרט הפשע "יחידת גנגסטרים" משנת 2013 בתפקיד דאריל גייטס, ובדרמת הספורט משנת 2014 "יום הבוחר". פנס משחק בתפקיד ראשי בסדרת הטלוויזיה "צרות טובות", בה הוא מגלם את דניס. ג'וש פנס, ברשת החברתית אקס (טוויטר) ג'וש פנס, ברשת החברתית אינסטגרם ג'וש פנס, במסד הנתונים הקולנועיים IMDb (באנגלית) ג'וש פנס, באתר "אידיבי", מאגר הידע העברי לקולנוע ישראלי ועולמי ג'וש פנס, באתר AllMovie (באנגלית) ג'וש פנס, במסד הנתונים הקולנועיים KinoPoisk (ברוסית) ג'וש פנס, באתר MusicBrainz (באנגלית) David, Elliott. "VMAN 23 Heartthrob: Josh Pence". VMAN. אורכב מ-המקור ב-26 בספטמבר 2011. נבדק ב-26 באוגוסט 2011. {{cite web}}: (עזרה) Buchanan, Kyle (20 באוקטובר 2010). "The Social Network's Armie Hammer Talks Special Effects, Misogyny, and the Downside of Being Tall and Handsome". Vulture. נבדק ב-30 במרץ 2015. {{cite web}}: (עזרה) Hesse, Monica (1 באוקטובר 2010). "'Social Network' twins played by unrelated men. The solution? Use only one face". The Washington Post. נבדק ב-3 במרץ 2012. {{cite web}}: (עזרה) Kit, Borys (8 באפריל 2011). "'Social Network' Actor Lands Role in 'Dark Knight Rises' (Exclusive)". The Hollywood Reporter. Prometheus Global Media. נבדק ב-11 באפריל 2011. {{cite web}}: (עזרה) Pence, Josh (9 באוגוסט 2012). "Hope for Haiti: The Republic of NGOs". The Huffington Post. נבדק ב-4 בפברואר 2013. {{cite web}}: (עזרה)
גאבור שיין

גאבור שיין, (במקור, בטרם אומץ, גולדברגר, בהונגרית: Schön Gábor; בודפשט, 17 בספטמבר 1896 – בודפשט, 18 בדצמבר 1919) היה סטודנט למשפטים יהודי-הונגרי, עובד מפלגת הקומוניסטים בהונגריה, כפוף לאוטו קורווין ברפובליקה הסובייטית ההונגרית בשנת 1919 וראש החוקרים הפוליטיים בבודפשט. גאבור שיין נולד במשפחה יהודית. הוא אומץ על ידי ירמיהו שיין, אמו הייתה שרולטה אנגל. במלחמת העולם הראשונה הוא שירת בחזית במשך שנתיים ולאחר מכן למד משפטים. בתקופת הרפובליקה הסובייטית הצטרף למפלגת הקומוניסטים בהונגריה והפך לאחד מנערי-לנין. הבוס המיידי שלו היה אוטו קורווין, קומיסר העם (שר בממשלה) שמינה אותו לראש החוקרים הפוליטיים בבודפשט. שמו של שיין קשור להתנקשות בחייו של הסמל מיקלוש דובשה בן ה-19, שיין הורה ליוז'ף צ'רני להרוג אותו. החבר צ'רני. אני שולח לך בחור שחצן. טפלו בו בשיטה האנגלית — גאבור שיין 20 באפריל 1919 לאחר נפילת הדיקטטורה הפרולטרית, נפל שיין לידי המשטרה. משפטו הפלילי החל בנובמבר 1919, שם דנו בעניינו יחד עם כמה מעמיתיו, בראש התביעה עמד אלברט וארי התובע הכללי הראשי של הונגריה. שיין ו-13 נוספים מחבריו (כולל יוז'ף צ'רני, מפקד נערי-לנין) נידונו למוות בתלייה. אביו המאמץ של שיין ביקש מבית המשפט לשלול ממנו את שם משפחתו. בית המשפט נענה לבקשה ושינה את שמו של שיין לשם משפחתו המקורי גולדברגר. עונש המוות בוצע ב-18 בדצמבר 1919, בכלא בשדרות מרגיט 85. גאבור שון. אינדקס ביוגרפי הונגרי. מוזיאון הספרות של פטפי. פנקס האסירים: גאבור שיי. HU BFL - XVI.3 - אסיר - 1919 - 3318 קארוי הוסאר: שלטון הטרור האדום בהונגריה, mtdaportal.extra.hu HU BFL - VII.102.a - forradalomutan - 1919 - 591 Vörös Könyv 1919. Szerk. Gerencsér Miklós. Lakitelek, 1993, Antológia Kiadó. Ma kezdődik a terroristák bűnügyeinek főtárgyalása. Huszadik Század, 1919 november. Nyírvidék 40. évfolyam, 271. szám - Hírek 1919. december 3. Halálesete bejegyezve a Bp. I.-II. ker. állami halotti akv. 1684/1919. folyószám alatt.
ורה איצ'קובה

ורה אִיצְ'קוֹבָה פָּאסֶבָה (בבולגרית: Вера Ичкова-Пасева) הייתה חסידת אומות העולם בולגרייה מסופיה, בירת ממלכת בולגריה, בזכות סיועה למשפחת לוי - האב אברהם, ובנו נסים בן השבע. ורה איצ'קובה נולדה בסופיה. בתקופת מלחמת העולם השנייה הייתה בולגריה בעלת ברית של גרמניה הנאצית וחברה במדינות הציר. לאחר החלת החוק להגנת האומה החלו גברים מקרב יהודי סופיה להישלח למחנות לעבודות כפייה. בתקופה השואה בין 1942 ל-1944 נתנה איצ'קובה מחסה בביתה לאברהם לוי ובנו נסים בן השבע, לאחר שאברהם קיבל צו להתייצב לעבודת כפייה. לאחר שאזל כספם של בני משפחת לוי, סיפקה להם איצ'קובה את כל צורכיהם, למרות שהיא עצמה נתונה הייתה במצב כלכלי קשה. לאחר שהחלו הפצצות בעלות הברית על סופיה, מילטה איצ'קובה את משפחת לוי מהעיר, וביחד עברו להתגורר באחד הכפרים הסמוכים. איצ'קובה דאגה להמצאת מסמכים מזויפים למשפחת לוי, והם עברו לעיירה פשטרה. לאחר תום המלחמה המשיכה איצ'קובה לטפל בנסים לוי ולדאוג למחסורו. ב-1949 עלו בני משפחת לוי במסגרת העלייה ההמונית לישראל, ולאורך השנים שמרו על קשר עם ורה. היא נישאה, אך לא הביאה ילדים לעולם. לאחר מות האב אברהם, בנו נסים תמך כלכלית במשפחתה של ורה איצ'קובה. ב-4 במרץ 1987 הכיר יד ושם בוורה איצ'קובה כחסידת אומות העולם. ורה איצ'קובה, באתר יד ושם (באנגלית) ורה איצ'קובה, בתוך: קובץ חסידי אומות העולם מבולגריה (באנגלית) ו(בבולגרית).
The Golden Ratio

The Golden Ratio (בעברית: יחס הזהב) הוא אלבום האולפן החמישי והאחרון של להקת מוזיקת הפופ השוודית, אייס אוף בייס. הוא הוקלט בתחילת 2009 עד אמצע 2010. זהו האלבום היחיד בו השתתפו שתי זמרות חדשות בלהקה: קלרה הגמאן וג'וליה ויליאמסון. בתחילת הקלטותיו, השתתפה ייני ברגרן, אך חלקיה נגנזו. The Golden Ratio הוא אלבומה הראשון של הלהקה שהורכב ממוזיקה חדשה לחלוטין מאז אלבומה, Da Capo, שיצא לאור בשנת 2002. האלבום נכנס למצעד האלבומים הגרמני והתברג במקום ה-20 ובמקום ה-100 בשווייץ. במצעד האלבומים האירופאי של בילבורד התברג האלבום במקום ה-86. הלהקה אמרה כי האלבום The Golden Ratio הוא התוצאה הסופית של שלוש שנות עבודה באולפנים של אולף ויונאס. האתגר העיקרי של חברי הלהקה היה למצוא מה יהיה צלילה של אייס אוף בייס בעשור השני של המאה ה-21. לאחר שנה של ניסויים, הם הבינו שהם רוצים לאמץ ולשמר את הצליל המקורי של אייס אוף בייס ולהפוך אותו לעכשווי בו-זמנית. לאחר יציאת האלבום, הוקלטה גם גרסה אקוסטית שלו שמעולם לא יצאה. בפברואר 2012 יצאה גרסת אייטונס אמריקאית לאלבום. הסינגל היחיד שיצא מהאלבום היה "All for You". הוא נשלח לתחנות רדיו באירופה באמצע יולי 2010, ויצא כסינגל בפורמטים דיגיטליים ופיזיים ב-10 בספטמבר 2010. הקליפ שלו יצא ב-27 באוגוסט 2010. הוא צולם בשחור-לבן וכלל בתוכו קטעים שונים של שתי הזמרות החדשות בלהקה, וקטעים של אולף ויונאס. "Mr. Replay" הופץ כסינגל השיווקי הראשון מתוך האלבום לפני יציאתו והיה שירה הראשונה של אייס אוף בייס בהשתתפות קלרה ויוליה. השיר נכלל באלבום אוסף שיצא לאור ביולי 2010. "Mr. Replay" תואר כ"מיזוג של כל שיר שאייס אוף בייס אי פעם הקליטה", וכלל שירת רקע של לקס מרשל. השיר זכה לביקורות מעורבות מטעם המבקרים, שהרגישו שהוא דומה מדי לשיריה הישנים של הלהקה. השיר מופיע בפורמט מעט שונה באלבום בהשוואה למהדורה השיווקית שלו. שיר הנושא מתוך The Golden Ratio תוכנן לצאת כסינגל רשמי בשוודיה; עם זאת, הוא יצא כסינגל שיווקי בלבד וחתם את יציאת האלבום. The Golden Ratio זכה לביקורות חיוביות מטעם מבקרי המוזיקה. ב-Rock & Review הפנו כלפי האלבום ביקורת חיובית וקבעו כי: "מבחינת קולית, The Golden Ratio הוא כל מה שאתה מצפה מאייס אוף בייס וזה די קשה להגיד שאחיותיהם של יונאס ברגן נעדרות, מכיוון שהזמרות החדשות עושות עבודה מצוינת במילוי המקום שבו מאלין וייני עצרו". ב-ScandiPop כתבו על האלבום כי: "זה אלבום טוב להפליא. הלהקה חזרה לכל מה שעשה אותה כל כך מבריקה כשרק התחילה את הקריירה שלה בשנות ה-90". מידע על האלבום The Golden Ratio באתר MusicBrainz מידע על האלבום The Golden Ratio באתר AllMusic האלבום The Golden Ratio באתר Discogs האלבום The Golden Ratio באתר ספוטיפיי The Golden Ratio, נבדק ב-2021-08-28 Da Capo, נבדק ב-2021-08-28 GfK Entertainment - Charts, www.gfk-entertainment.com Die Offizielle Schweizer Hitparade - hitparade.ch, hitparade.ch Ace of Base, Billboard aceofbase-music.de, www.aceofbase-music.de Ace of Base Facebook - Hi!! We are talking about making an accoustic [sic...] "iTunes Store", music.apple.com Ace of Base - All for You (Official Music Video), נבדק ב-2021-08-28 Mr. Replay, נבדק ב-2021-08-28 The Sign That The 90s Are Back—The Return Of Ace Of Base, idolator, ‏2010-07-14 Ace of Base – The Golden Ratio (CD-R). Playground Music Scandinavia. 2010. SE-VJH-10-01404. Miller, Matt. Ace Of Base - The Golden Ratio. Rock & Review ScandiPop. Ace Of Base Review!. ScandiPop
All for You (שיר של אייס אוף בייס)

All for You (בעברית: הכול בשבילך) הוא שיר שהוקלט על ידי להקת מוזיקת הפופ השוודית אייס אוף בייס, מתוך אלבום האולפן החמישי שלה, The Golden Ratio. השיר יצא לאור ב-10 בספטמבר 2010, על ידי חברת התקליטים יוניברסל מיוזיק גרופ, כסינגל המוביל מתוך האלבום. בנוסף אליו, יצא גם הסינגל שיווקי "Mr. Replay". השיר הגיע למקום ה-38 במצעד הסינגלים הגרמני. מבקרי המוזיקה שיבחו את השיר וכינו אותו כ"להיט". השיר נכתב על ידי יונאס ברגרן, יונאס סייד ואולף אקברג והופק על ידי יונאס סייד גם כן. ב-ynet סקרו את השיר וכתבו כי: "וכמו שפופאיי כבר קבע מהאזנה לגרסת הדמו לשיר, מדובר בלהיט ענק. רק קצת חבל ששנות ה-90 כבר 20 שנה לא איתנו, ושהקיץ כבר ממש מגיע לסופו, אפילו בישראל הדביקה". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות. הווידאו קליפ הרשמי של השיר פורסם ב-2 באוקטובר 2010 בערוץ היוטיוב הרשמי של אייס אוף בייס. את הקליפ ביים פטריק אולאוס, שביים בעבר את הקליפ לשירה של הלהקה משנת 1999, "C'est la Vie (Always 21)". הקליפ כולל קונספט פשטני בשחור-לבן, ומראה את חברי הלהקה מתכוננים לקונצרט ומשתתפים בצילומים. נכון לינואר 2022, מונה הצפיות של הקליפ עומד על למעלה מ-11.8 מיליון צפיות. סרטון השיר "All for You" באתר יוטיוב All For You, נבדק ב-2021-08-28 Mr. Replay, נבדק ב-2021-08-28 Offizielle Deutsche Charts - Offizielle Deutsche Charts, www.offiziellecharts.de שווים זהב?, באתר ynet, 16 בספטמבר 2010 Ace Of Base : le clip de "All For You", www.chartsinfrance.net Ace of Base – All for You, נבדק ב-2021-08-28 Ace of Base - All for You (Official Music Video), נבדק ב-2021-08-28 Ace of Base - C'est la vie (Always 21) [Official Music Video], נבדק ב-2021-08-28
קאם תומאס

קמרון בושיי "קאם" תומאס (באנגלית: Cameron Bouchea "Cam" Thomas; נולד ב-31 באוקטובר 2001) הוא כדורסלן אמריקאי, שמשחק בקבוצת ברוקלין נטס מליגת ה-NBA, בעמדת הקלע. תומאס נולד בעיר יוקוסוקה שביפן, בעת שאמו שירתה בצי השביעי של ארצות הברית, וגדל בצ'ספיק שבמזרח וירג'יניה. לקראת שנתו השלישית בתיכון עבר ללמוד ב"אקדמיית אוק היל" היוקרתית, בה למדו בעבר כדורסלנים בולטים רבים, כגון קווין דוראנט, כרמלו אנתוני וראז'ון רונדו. באותה שנה קלע תומאס 26.2 נקודות בממוצע למשחק עבור קבוצת האקדמיה, ובעונה העוקבת קלע 31.5 נקודות למשחק; בכך סיים את קריירת התיכונים כקלעי המוביל בתולדות אקדמיית אוק היל. בשנת 2020 החל ללמוד באוניברסיטת המדינה של לואיזיאנה (LSU), ובעונתו היחידה בקבוצת הכדורסל שלה רשם ממוצעים של 23.0 נקודות, 3.4 ריבאונדים ו-1.4 אסיסטים למשחק. בסיום אותה עונה, בה נבחר לחמישיית העונה של המחוז הדרום-מזרחי (SEC), עזב את ליגת המכללות לטובת התמודדות לבחירה בדראפט ה-NBA. בדראפט ה-NBA‏ 2021 נבחר תומאס על ידי ברוקלין נטס, בבחירה ה-27. בליגת הקיץ של ה-NBA שלפני עונת הרוקי שלו קלע תומאס 27.0 נקודות בממוצע למשחק, ובסיומה נבחר ל-MVP של הטורניר, יחד עם דביון מיטשל. מדיה וקבצים בנושא קאם תומאס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN Cam Thomas Named to Inaugural SI All-American Second-Team, באתר ספורטס אילוסטרייטד, 2 באפריל 2020 הסטטיסטיקות של תומאס בליגת המכללות, באתר sports-reference.com רשימת הנבחרים בדראפט 2021, באתר basketball-reference.com Mitchell and Thomas Named Co-MVPs of 2021 NBA Summer League, באתר bleacherreport.com,‏ 18 באוגוסט 2021
סבת-בית

סֶבַּת-בֵּית (בסבת-בית: ሰባትቤት "סֶבַּתְבֵּת") היא שפה שמית המדוברת באתיופיה. היא משתייכת לקבוצת השפות האתיו-שמיות בענף השמי הדרומי. המשמעות המילולית של השם "סבת-בית" היא "שבעה בתים", כינוי לשבעת העמים הגדולים החולקים שפה זו. סבת-בית היא אחת משפות גוראגה, המדוברת באזור גוראגה המערבי שבמדינת האומות, הלאומים ועמי הדרום בדרום אתיופיה. על פי מיון המקובל, יש לשפה כמה ניבים: צ'חה (čehā, čexā, Chaha, Cheha) מדובר במחוז צ'חה והוא הניב הנחקר ביותר. אז'ה (Ezha, Eza, Izha) מדובר באזור אֵזַ'ה-נַה וּוֹלֵנֵה. מוּחֵר (Muher, Muxar) מדובר בהרים מצפון לצ'חה ולאז'ה-נה וולנה. גוּרָה מדובר במחוז גוּרוֹ גוּמֵר (Gwemarra, Gʷəmarə) מדובר במחוז גומר אינור (Enemor) מדובר במחוז אֵנֵמוֹרִי-נַה אֵאֲנֵר. גְיֵיטוֹ, אַנְדֵגֵגְן והשפה שנכחדה מסְמס* נחשבים לפעמים תת-ניבים של אינור. על פי מאגר אתנולוג, הניבים של סבת-בית הם: צ'חה, אֵזַ'ה, גוּמֵר (או גְװֵּמַרֵה), גוּרַה, גְײֵטוֹ (או גְײֵטַה) ומוּחֵר (או מוּהֵר, מװַּחֵר או מװַּהֵר). עם זאת, חלקן נחשבות לפעמים לשפות בפני עצמן. בפרט, מוּחֵר שונה כל כך מיתר הניבים, עד כדי כך שרוברט חצרון, בדעת יחיד, אינו מסווג אותו בקבוצת שפות גוראגה המערבית כלל. צ'חה נחקר יותר מהניבים האחרים. מערך הפונמות בסבת-בית גוראגה הוא טיפוסי למדי לענף האתיו-שמי, עם שלשות של עיצורים חוסמים קולי–אטום–מסודק. Leslau, Wolf. 1997. "Chaha (Gurage) Phonology" in Kaye, Alan S. (ed.): Phonologies of Asia and Africa 1. Winona Lake: Eisenbrauns. pp. 373–397. Rose, Sharon. 2007. "Chaha (Gurage) Morphology" in Kaye, Alan D. (ed.): Morphologies of Africa and Asia 1. Winona Lake: Eisenbrauns. pp. 403–427. מידע על צ'חה באטלס העולמי של מבני השפות "סרט ישו" בגוראגה מערבית קבוצת המחקר של גוראגה וסילטה באוניברסיטת קליפורניה בסן דייגו דף הבית של שרון רוז במחלקה לבלשנות באוניברסיטת קליפורניה בסן דייגו BeteGuraghe.org סבת-בית במאגר אתנולוג (מהדורה 15, 2005) שפת סבת-בית במאגר אתנולוג, באתר www.ethnologue.com (באנגלית) Leslau, Wolf., Etymological dictionary of Gurage, Harrassowitz, 1979, ISBN 3-447-02041-5 Robert Hetzron, Ethiopian Semitic : studies in classification, Manchester: Manchester University Press, 1972, ISBN 0-7190-1123-X
רקאדה

רקאדה (בערבית: رقادة), תוניסיה, קילומטרים ספורים מדרום-מערב לקירואן, היא אתרהּ של עיר היסטורית, שהייתה בירתם השנייה של האע'לבים עד מפלתם ב-909. ב-876 קבע בה האמיר האע'לבי אבראהים השני (אנ') (שלט בשנים 875–902) את בירתו. הוא ויורשיו בנו בה ארמונות, קסרקטינים ומאגרי מים, והיא הוקפה בגנים. העיר חולקה לשני רבעים שווים בשטחם. באחד מהם שכן ארמון האמיר על קסרקטיניו והשני הוקצה לפמליית האצילים שלו וכלל בנייני ציבור – מסגד, שווקים, בתי מרחץ ואכסניות לעוברי אורח. ב-909, אחרי ניצחונו על האע'לבים, השתכן בה עוביד אללה אל-מהדי, מייסד השושלת הפאטמית, אך ב-921 העביר את בירתו למהדיה. הח'ליף הפאטמי הרביעי, אבו תמים אל-מֻעִז א-דין אללה (שלט בשנים 932–975), שהעביר את בירתו לקהיר אחרי כיבוש פוסטאט ב-969, הורה על הריסת רקאדה עד היסוד, ובאתרהּ נותרו רק הגנים ובריכות האגירה. ב-1960 נבנה במקום ארמון נשיאותי, וב-1986 נחנך בו המוזיאון הלאומי של תוניסיה לאמנות אסלאמית (צר'). המוזיאון מתמחה באמנות אסלאמית מימי הביניים ופועל בו מרכז מחקר של מורשת התרבות של תוניסיה. במוזיאון אצורים ומוצגים חפצים מאתרי קירואן ורקאדה וכן ממנסוריה (אנ'). גאוותו של המוזיאון היא על אוסף כתבי יד קוראניים, במקורם מספריית המסגד הגדול של קירואן, ובייחוד על דפי הקוראן הכחול. ברקאדה נמצא קמפוס הפקולטה למדעי הרוח של אוניברסיטת קירואן. מדיה וקבצים בנושא רקאדה בוויקישיתוף על המוזיאון ברקאדה באתר "מוזיאונים ללא גבולות" (בצרפתית) Mohamed Rebai, "Musée national d'art islamique de Raqqâda", Les nouvelles de Kairouan en ligne (בצרפתית) ההיסטוריון האנדלוסי בן המאה ה-11 אל-בכּרי מספר (בחיבורו "תיאור צפון אפריקה") שהאמיר סבל מנדודי שינה, ורופאו יעץ לו להרבות בהליכה; ההמלצה הועילה, האמיר נרדם וישן שינה עמוקה באחד השדות מחוץ לקירואן, ועל כן החליט לבנות במקום את קריית שלטונו; אל-בכּרי משער שמכאן שמהּׁ של העיר – "תנומה" על רקאדה מתוך "תיאור צפון אפריקה" של אל-בכּרי; המקור עובד ותורגם ב-1857 לצרפתית בידי ויליאם מקגוקין דה סלאן (אנ') מנסוריה הסמוכה לקירואן הייתה בירת הפאטמים בימיהם של אלמנצור באללה אלפאטמי (846–953) ושל יורשו אבו תמים אל-מֻעִז א-דין אללה (932–975) מי שהעתיק את מרכז שלטונו למצרים
I'm a King

"I'm a King" (בעברית: "אני המלך") הוא שיר שהוקלט על ידי הראפר בובי סשנס ביחד עם הראפרית האמריקאית מייגן די סטליון, מתוך פסקול הסרט "מגלה את אמריקה 2" (2021). הוא יצא לאור ב-5 בפברואר 2021, בהוצאת חברת התקליטים דאף ג'אם, כשיר הנושא מתוך הסרט. השיר נכתב על ידי AJRuinedMyRecord,‏ BL$$D, מייגן די סטליון, צ'לסיה ל. ריבס ובובי סשנס והופק על ידי AJRuinedMyRecord ו-BL$$D. בשנת 2021 יצא הסרט "מגלה את אמריקה 2"; הסרט היה אמור לצאת לאקרנים על ידי סרטי פרמאונט ב-7 באוגוסט 2020 ואז הועבר אל 18 בדצמבר 2020, אולם עקב מגפת הקורונה זכויות הסרט נמכרו לאולפני אמזון ב-125 מיליון דולר אשר עומדים להפיץ את הסרט באופן דיגיטלי ב-5 במרץ 2021 בפריים וידאו, מלבד ארצות אחרות שם פרמאונט יפיצו את הסרט בקולנוע. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.2 מיליון השמעות. קליפ המילים הרשמי של השיר פורסם ב-5 בפברואר 2021. בהמשך, האודיו הרשמי של השיר הועלה ליוטיוב גם כן. סרטון השיר "I'm a King" באתר יוטיוב AJRuinedMyRecord,‏ BL$D, מייגן די סטליון, צ'לסיה ל. ריבס, בובי סשנס Coming 2 America (2021) - IMDb (באנגלית אמריקאית), נבדק ב-2021-08-28 'Coming 2 America' Soundtrack Album On the Way From Def Jam: Exclusive, Billboard (באנגלית) Bobby Sessions & Megan Thee Stallion – I'm a King, נבדק ב-2021-08-28 Naman Ramachandran, Naman Ramachandran, ‘Coming 2 America’ Sets March 2021 Release Date on Amazon, Variety, ‏2020-11-20 (באנגלית אמריקאית) I'm A King (with Megan Thee Stallion), נבדק ב-2021-08-28 I'm A King (Lyric Video From The Amazon Original Movie Coming 2 America), נבדק ב-2021-08-28 Bobby Sessions, Megan Thee Stallion - I'm A King (Audio), נבדק ב-2021-08-28
אנדראה דלה רוביה

אנדראה דלה רוביה (באיטלקית: Andrea della Robbia;‏ 1435, פירנצה- 1525, פירנצה) היה פסל רנסאנס איטלקי שעבד בעיקר עם חומר קרמי. התמחה אצל דודו לוקה דלה רוביה שיצר טכניקה של שימוש בטרקוטה מזוגגת (גלזורה). אנדראה השתמש בטכניקה שלמד מדודו עבור פסליו אותם הביא לדרגה גבוהה של ריאליזם. אנדראה המשיך את בית מלאכה שדודו הקים ובניו ג'ובאני דלה רוביה וג'ירולמו דלה רוביה המשיכו את בית המלאכה לאחר מותו. טונדו של תינוק בבית היתומים אוספדלה דלי אינוצ'נטי דיוקן נערה במוזיאון הלאומי ברג'לו דיוקן של איש צעיר במוזיאון בודה הבשורה למרים במוזיאון בודה המדונה והילד במוזיאון הלובר אמברוזיוס במוזיאון בודה גרגוריוס הראשון במוזיאון בודה מתי במוזיאון האזולז'וס הלאומי בליסבון יוחנן כותב הבשורה במוזיאון האזולז'וס הלאומי בליסבון מרקוס המבשר במוזיאון האזולז'וס הלאומי בליסבון עליית מרים בבזיליקת אוסרוואנצה בסיינה הבתולה של גרנדה בקתדרלת סביליה מדיה וקבצים בנושא אנדראה דלה רוביה בוויקישיתוף אנדראה דלה רוביה, באתר אנציקלופדיה בריטניקה (באנגלית) ערך זה הוא קצרמר בנושא פסלים (מקצוע). אתם מוזמנים לתרום לוויקיפדיה ולהרחיב אותו.
אימפיריאל ג'פניז איירווייז

אימפיריאל ג'פניז איירווייז (ביפנית: 大日本航空株式会社) הייתה חברת התעופה הלאומית של האימפריה היפנית במהלך מלחמת העולם השנייה. עם תחילת מלחמת סין–יפן השנייה, היה צורך גדול ביכולת ההובלה האווירית של הצבא היפני, שגייס באופן מסורתי את משאביו של חברת התעופה הלאומית, תאגיד התעבורה האווירית של יפן (אנ'). עם זאת, התעוררו עימותים רבים בין הצבא היפני הקיסרי והצי הקיסרי היפני על תעדוף והממשלה החלה לראות צורך ביצירת מונופול בתחום התעופה הלאומי של יפן. הממשלה רכשה כ-50% מתאגיד התעבורה האווירית של יפן ובדצמבר 1938 שינתה את שמה ל"דאי ניפון קוקו". בסוף שנות השלושים הפעילה החברה רשת בינלאומית ענפה של טיסות עם מטוסים יפנים ומטוסים זרים. חברת התעופה עבדה באופן צמוד עם מנצ'וקו נשיונל איירווייז (אנ') שטסה ליעדים במדינת הבובות של האימפריה היפנית, מנצ'וקוו וליעדים נוספים בשטחים שיפן כבש בסין. החברה גם הפעילה כמה טיסות שכר ארוכות יותר, בהם טיסות לאיראן ואיטליה כבר ב-1939. לאחר תחילת המערכה באסיה ובאוקיינוס השקט בדצמבר 1941, החברה הפכה לחברה בבעלות ממשלתית מלאה ולמעשה פעלה כשתי יחידות נפרדות, אחת על ידי הצבא היפני ואחת על ידי הצי היפני. עד 1943 הפעילה החברה מסלול שירות צבאי מעגלי שעובר מטאיוואן דרך הפיליפינים, תאילנד, סינגפור, אינדונזיה ודרום סין. לאחר כניעת האימפריה היפנית באוגוסט 1945 הופסקו הטיסות המבצעיות בפרט והטיסות של החברה בלל, חודש לאחר מכן בעלות הברית כבשו את נמל הבית של החברה, נמל התעופה האנדה על ידי בעלות הברית כבר חודש לאחר הכניעה. באוקטובר 1945 החברה פרוקה באופן רשמי. במהלך הכיבוש האמריקאי של יפן הוחרמו כלי טיס בכל רחבי יפן ותעופה אזרחית ביפן נאסרה עד להקמת ג'פאן איירליינס ב-1951. Timetable and route map, 1939 20th century timetable museum Flight schedule, 1943 20th century timetable museum Routes development history etc. JCAL
דיאנדרה במברי

דיאנדרה פייר במברי (באנגלית: DeAndre' Pierre Bembry; נולד ב-4 ביולי 1994) הוא כדורסלן אמריקאי, שמשחק בקבוצת מילווקי באקס מליגת ה-NBA, בעמדות הקלע והסמול פורוורד. בן דודו של שחקן פילדלפיה 76', ג'יידן ספרינגר. במברי נולד וגדל בשארלוט שבקרוליינה הצפונית, ובשנת 2013 החל ללמוד באוניברסיטת סנט ג'וזף בפילדלפיה. כבר בעונתו הראשונה בקבוצת הכדורסל של האוניברסיטה שימש כשחקן חמישייה קבוע, לצד הרכז לנגסטון גאלוויי, ובשתי העונות הבאות הפך לשחקן המוביל של הקבוצה, ורשם ממוצעים של 17.6 נקודות, 7.7 ריבאונדים ו-4.1 אסיסטים למשחק. בדראפט ה-NBA‏ 2016 נבחר במברי על ידי אטלנטה הוקס, בבחירה ה-21. לאורך 4 עונותיו עם ההוקס קלע 6.2 נקודות ואסף 3.4 ריבאונדים בממוצע למשחק. בנובמבר 2020 חתם על חוזה בטורונטו ראפטורס. בעונתו היחידה בקבוצה קלע 5.7 נקודות בממוצע למשחק. ב-16 במאי 2021 קלע שיא קריירה של 23 נקודות, בהפסד של הראפטורס מול אינדיאנה פייסרס. באוגוסט 2021 חתם במברי על חוזה בברוקלין נטס. ב-27 בנובמבר קלע שיא עונתי של 18 נקודות כולל 9 ריבאונדים בהפסד לפיניקס סאנס. ב-10 בפברואר 2022 שוחרר מהקבוצה. ב-16 בפברואר 2022 חתם במברי במילווקי באקס. מדיה וקבצים בנושא דיאנדרה במברי בוויקישיתוף דיאנדרה במברי, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN הסטטיסטיקות של במברי בליגת המכללות, באתר sports-reference.com רשימת הנבחרים בדראפט 2016, באתר basketball-reference.com במברי חותם על חוזה בברוקלין, באתר הקבוצה, 8 באוגוסט 2021 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
פסגת ברנום

פסגת ברנום (באנגלית: Barnum Peak) היא פסגה באזור חוף דופק של שטח חסות רוס שבאנטארקטיקה. הפסגה מתנשאת מעל הקצה המזרחי של מצוק סלעי מכוסה שלג, בסמוך למוצאו של קרחון ליב, בסמוך מדרום לשפכו של קרחון לאוורן. גובהה של פסגת ברנום 2,940 מטרים מעל פני הים; והיא הפסגה ה-272 בגובהה באנטארקטיקה. הפסגה התגלתה מהאוויר על ידי אדמירל אחורי ריצ'רד בירד במהלך טיסת המשלחת האנטארקטית של בירד לקוטב הדרומי שנערכה בנובמבר 1929. שמה של הפסגה ניתן לה על ידי ריצ'רד בירד. הפסגה נקראת על שמו של ג'יי. די. ברנום (J.D. Barnum), המוציא לאור של עיתון הפוסט-סטנדרד (The Post-Standard), שיצא לאור בעיר סירקיוז, במדינת ניו יורק, שבארצות הברית. ברנום תרם למשלחת. פסגת ברנום באתר הסקר הגאולוגי של ארצות הברית פסגת ברנום באתר הגאזט האנטארקטי המשווה SCAR של ממשלת אוסטרליה פסגת ברנום באתר peakery (מרחקים לאתרים סמוכים) ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי מידע על גובה ההר